— 85 — 



Denne Bog er ikke, som det oprindelig var paatænkt, en ny Udgave 

 af Rostrups „Sygdomme hos Landbrugsplanter, foraarsagede af Snylte- 

 svampe", men en helt ny Bog, og dette er baade naturligt og heldigt. 

 Hermed skal ikke siges noget nedsættende om Bostrups Bog, som sikkert 

 har gjort overordentlig megen Nytte, særlig ved Beskrivelserne af de enkelte 

 Plantesygdomme. Men i de Aar, der er forløbet, siden sidste Udgave af 

 Rostrups Bog udkom, er der fremkommet meget nyt paa Plantepathologiens 

 Omraade, baade i Udlandet og herhjemme. Bogens forøgede Omfang- 

 skyldes dog ikke alene den fyldigere Fremstilling af de enkelte Sygdomme, 

 men ogsaa en udførligere Behandling af Sygdommenes Naturhistorie, deres 

 økonomiske Betydning og Bekæmpelse, i særlige Kapitler fra almene Syns- 

 punkter. Efter en kort Indledning gives en Oversigt over Svampenes, 

 Bakteriernes og Slimsvampenes Bygning og Udvikling. Derefter følger 

 Kapitler om smitsomme Plantesygdomme og deres Aarsager, om deres 

 Forløb, om Smittekilder og Smitteveje, om Smittebetingelser og om Epi- 

 demier. I de midterste Afsnit, som udgør Hovedparten af Bogen, om- 

 handles de enkelte Plantesygdomme ordnede efter Snylternes systematiske 

 Stilling; der er her lagt særlig Vægt paa de vigtigere Plantesygdomme, 

 medens mange Angreb, som har mindre Betydning for Praxis, er ude- 

 ladte. I de sidste Kapitler behandles endelig Plantesygdommenes økono- 

 miske Betydning og Midlerne til deres Bekæmpelse fra almene Synspunkter. 



Bogen er bestemt for Landbrugere; den holder sig saa meget som 

 muligt til de makroskopiske Kendetegn og gaar ogsaa ved de enkelte 

 Sygdomme udførligt ind paa Midlerne til deres Bekæmpelse. Den inde- 

 holder ikke Litteraturhenvisninger, undtagen nogle faa i Forordet, men 

 nævner dog paa mange Steder Forfatternavne. Den er populær i Formen, 

 men vidner ved hele sin Fremstilling om Forfatterens gennem selvstændigt 

 Arbejde vundne store Fortrolighed med Emnet og indgaaende Kendskab 

 til den plantepathologiske Litteratur. Mangen Læser vil maaske savne 

 den Nøgle til Bestemmelse af de forskellige Svampesygdomme, der er 

 udeladt paa Grund af Pladsmangel; men Bestemmelsen lettes dog dels 

 ved de mange gode Afbildninger, dels ved Registret, hvor man ved at 

 slaa op paa Værtplanterne let kan finde Henvisninger til de forskellige 

 Svampeangreb, de kan være Genstand for. Forøvrigt stiller Forf. i Ud- 

 sigt at udgive en saadan Nøgle i en særlig lille Bog. 



Enkeltheder skal her ikke omtales ; exempelvis skal kun anføres, at 

 Forf. tager Afstand fra Jak. Erikssons bekendte Mykoplasmahypothese for 

 Rustsvampene, idet han gør gældende, at det ikke er lykkedes at føre et 

 absolut afgørende Bevis for dens Rigtighed, og at forskellige Erfaringer 

 taler afgjort imod den. 



Den velskrevne og godt illustrerede Bog vil med Lethed finde Vej 

 til de Landbrugskredse, for hvilken den er bestemt; men den -bør ogsaa 

 kendes og finde udstrakt Anvendelse i de botanisk interesserede Kredse. 



L. K. R. 



Hilbert, R. : Botanische Mitteilungen von den Inseln Bornholm 

 und Ghristiansö (Sehr. d. physikal. Ökonom. Ges. zu Königsberg 

 in Pr., 53. Jahrg. (1912), 1913, pp. 276—279). 



Det er kun fordi denne lille Artikel vedrører Plantevæksten i en dansk 

 Provins, at der er Grund til at henlede Opmærksomheden paa den. Dens 

 Indhold er iøvrigt ganske ubetydeligt og, hvad værre er, ikke paalideligt. 



